b'\n_START_ARTICLE_\nSelbu kirke\n_START_SECTION_\nBygningen\n_START_PARAGRAPH_\nDen eldste delen av kirken er fra 1100-tallet og romansk. T\xc3\xa5rnet fra 1200-tallet var opprinnelig frittst\xc3\xa5ende. Det har spissbue som etteraper gotisk stil, men som ikke har gotisk b\xc3\xa6refunksjon. Kirken ble p\xc3\xa5 1800-tallet betydelig utbygd i to omganger. Det som sannsynligvis var den originale inngangsportalen fra 1100-tallet, er fremdeles synlig fra kapellet i t\xc3\xa5rnfoten. \xc3\x89n original vindus\xc3\xa5pning er bevart over dagens v\xc3\xa5penhus. Restaurert altertavle og prekestol er i 1700-talls bondebarokk. Kirkens interi\xc3\xb8r for\xc3\xb8vrig er en tilbakeskuende nyskapelse fra restaureringsperioden 1935-1963, ledet av arkitekt John Tverdahl. Selbu kirke er kjent for \xc3\xa5 ha usedvanlig gode forhold for akustisk musikk. TrondheimSolistene er blant dem som har gjort mange opptak her. En parkliknende kirkeg\xc3\xa5rd omgir bygningen.'